b'\n_START_ARTICLE_\nJosip Dostal\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani (1891) in bogoslovju (1895) je bil kaplan v Vi\xc5\xa1nji gori in Trnovem (1895-1899), nato do 1918 \xc5\xa1kofijski tajnik. Z umetnostno zgodovino se je za\xc4\x8del ukvarjati \xc5\xbee v bogoslovju, pozneje je \xc5\xa1tudije nadaljeval, 1900 potoval po Italiji in 1910 po bli\xc5\xbenjem vzhodu. Kot \xc5\xa1kofijski tajnik je dvakrat prehodil ljubljansko \xc5\xa1kofijo in spoznal doma\xc4\x8de umetnostne spomenike. Leta 1903 je postal odbornik Dru\xc5\xa1tva za kr\xc5\xa1\xc4\x8dansko umetnost, kot tajnik je od 1907-1913 urejal dru\xc5\xa1tveno revijo Izvestja, v letih 1913\xe2\x80\x931919 je pou\xc4\x8deval kr\xc5\xa1\xc4\x8dansko arheologijo in umetnostno zgodovino na bogoslovju v Ljubljani, ter od 1921-1936 na Teolo\xc5\xa1ki fakulteti v Ljubljani. Naredil je na\xc4\x8drt za cerkev sv. Kri\xc5\xbea na ljubljanskih \xc5\xbdalah. Pod njegovim vodstvom in po njegovih predlogah za ornamentiko je Anton Jeba\xc4\x8din poslikal novo cerkev sv. Martina v \xc5\xa0martnem pri Litiji (1911-1913)._NEWLINE_Umetnostnozgodovinske \xc4\x8dlanke in teoreti\xc4\x8dne \xc5\xa1tudije je objavljal v revijah Izvestja, \xc4\x8cas, Dom in svet, Izvestja Muzejskega dru\xc5\xa1tva za Kranjsko in R\xc3\xb6mische Quartalschrift f\xc3\xbcr christliche Altertumskunde und Kirchengeschichte.'